חלל אינסופי

חלל אינסופי (באנגלית: Final Space) היא סדרת הנפשה אמריקאית, העוסקת בגארי, אסיר המרצה תקופת מאסר בחלל החיצון, שם הוא פוגש חייזר קטן שיש בו כוח להשמיד כוכבי לכת שלמים. השניים יוצאים למסע כדי להציל את היקום. הסדרה, מבית חברת נטפליקס, היא סדרת מדע בדיוני ופנטזיה שנוצרה על ידי אולאן רוג'רס ופותחה על ידי דייוויד סאקס. הפרק הראשון בסדרה שודר לראשונה ב-26 בפברואר 2018 על ידי רשת הטלוויזיה האמריקאיות TBS (אנ') ובמקביל עלה בנטפליקס בשידור בכורה. לסדרה שלוש עונות (כל עונה בת 10–13 פרקים) כשהשנייה עלתה לראשונה בתאריך 24 ביוני 2019, כששודרה גם ברשת הכבלים Adult Swim וגם ברשת TBS באופן כזה שבו רשת Adult Swim משדרת כל פרק שבוע לפני שידורו ברשת TBS. שבוע לאחר הקרנת הפרק האחרון של העונה השנייה הוכרז על יציאת עונה שלישית, אם כי תאריך היציאה נותר חסוי. רק בשנת 2020 הודיעו המפיקים כי הפרק הראשון של העונה השלישית אמור לעלות לאוויר ב-20 במרץ 2021. בספטמבר 2021 דווח כי הסדרה בוטלה. גארי גודספייד (אולאן רוג'רס) הוא אסטרונאוט הרפתקן לא מיומן, שמושלך לכלא על סיפון ספינת חלל נטושה, בה הוא חי לבדו בלי אפשרות לברוח. ביום האחרון של תקופת המאסר שלו בחללית הכלא "גלקסי 1" הוא נתקל בחייזר ממין ייחודי. גארי מתיידד עם החייזר, ומכנה אותו "מונקייק" ("Mooncake"; מילולית "עוגת ירח"). השניים נמצאים ביחד למשך זמן רב ואף הופכים לחברים קרובים – עד שמתגלה כי מונקייק הוא למעשה מעין נשק המסוגל להשמיד גלקסיות שלמות, והוא נרדף על ידי יצור טלפתי רב עוצמה המכונה "הלורד קומנדר". גארי ומונקייק יוצאים למסע להצלת היקום מידי של הלורד קומנדר, כשלצידם מחשב ספינת החלל הנקרא "HUE". צבא של רובוטים זהים ונאמנים ושל חברים חדשים מצטרפים אל גארי ומונקייק לחללית – וכל זאת תוך ניסיון לחשוף את התעלומה של מה שמכונה בסדרה "החלל האינסופי". הדגמה שהועלתה ליוטיוב טרם פיתוח העונה הראשונה. זמין לצפייה בערוץ היוטיוב של יוצר הסדרה, אולאן רוג'רס. הרעיון המקורי לסדרה עלה באמצע שנת 2010. אולאן רוג'רס, יוצר הסדרה והמדבב הראשי, העלה את הפרק הראשון של סדרת רשת מונפשת בעלת תכנון לעשרה פרקים מלאים תחת הכותרת "Gary Space" (בתרגום חופשי לעברית: "החלל של גארי" או "המרחב של גארי") לערוץ היוטיוב הפרטי שלו. לרוע מזלו של רוג'רס, הפרויקט הופסק לאחר שלושה פרקים, ובסופו של דבר הסביר בעמוד הפייסבוק שלו כי גם הוא וגם האנימטור הראשי של הסדרה, דן בראון, החליטו להפסיק את העבודה המשותפת ולפרק את הסדרה. עם זאת, הוא סייג ואמר כי ייתכן והסדרה תשוב לשידור בעתיד, אם התנאים יבשילו לכך. ב-30 באפריל 2013 אישר רוג'רס כי הוא מתכנן חידוש לסדרה, ועונה חדשה ומשופרת של "Gary Space" עומדת להתפרסם, כאשר כל הפרקים יפורסמו באותה העת ולא במרווחי זמן. שנתיים לאחר מכן הודיע רוג'רס כי ייתכן והסדרה תשודר ברשת "Cartoon Network" האמריקאית. בתחילת 2016 הודיע רוג'רס סופית כי הוחלף שם הפרויקט שלו ל"חלל אינסופי" ושהסדרה המלאה תעלה בקרוב. פרק הפיילוט לסדרה החדשה פורסם בערוץ היוטיוב שלו מעט מאוחר יותר. הפרק תפס את תשומת ליבו של השחקן והקולנוען קונאן אובראיין, שהזמין את רוג'רס ללוס אנג'לס כדי להציע את הסדרה לרשת TBS. מעט אחר כך הצטרף בעמו להפקה בתפקיד מפיק בכיר לצד רוג'רס ודייוויד סאקס. כמו כן הצטרפו כמפיקים בכירים גם חברים אחרים בחברה של אובראיין (דייוויד קיסינג'ר, לארי סאליבן וג'ף רוס), וכמה עובדי חברת 'ניו פורם' שעזרו ליצור את פרק הפיילוט (קתלין גרייס, מליסה שניידר ומאט הוקלוטוב). כדי לאזן את חוסר הניסיון של רוג'רס בענף, אובראיין הביא את דייוויד סאקס להפקה כמפיק הראשי של הסדרה, ובין היתר כדי שיעזור וידריך את רוג'רס. לאחר שבועיים של עבודה עם סאקס וג'ייק סידוול (שיצר את המוזיקה לסדרה) על האנימציה, רוג'רס וסאקס הציגו את תוצר הגמר מול מנהלי TBS, אך לא באופן בלעדי; הם הציעו את הזכויות על הפקת הסדרה גם לחברות קומדי סנטרל, פוקס, FX, יוטיוב ו-Fullscreen; כל שש החברות חשקו בזכויות על הסדרה והחלו "תחרות" של הצעות מחיר, כאשר לבסוף הוחלט כי חברת TBS תרכוש את הסדרה (מאוחר יותר היא נרכשה על ידי נטפליקס). כאשר השיב לשאלה ממעריץ בטוויטר, חשף רוג'רס כי הסדרה תשודר על ידי TBS בפסטיבל קומיק-קון בסן דייגו בשנת 2017. עם זאת, הקרנת הבכורה של הסדרה התרחשה דווקא באתר Reddit ב־15 בפברואר 2018, ולאחר מכן הוקרנה בשנית לצד הרצאה קצרה של רוג'רס באתר AMA. בהמשך אותו יום התפרסמו שני הפרקים הראשונים באתר ובאפליקציה של TBS. חברת הבת של הרשת, TNT, שידרה בכורה של הסדרה בערוץ ב-17 בפברואר אותה שנה. לאחר שידורו בערוץ, הסדרה עלתה לערוץ Cartoon Network תחת רצועת השידור "Adult Swim". שאר העונה שודרה באופן דומה. ב־20 בפברואר 2018 הופצו שני הפרקים הראשונים בנטפליקס. בנוסף לשידור הסדרה, החברה עוסקת גם בהפצה והשיווק הבינלאומי לסדרה, ובמסגרת החוזים בינה לבין TBS שחררה אותה בפלטפורמה שלה ב-20 ביולי של אותה שנה. ב־7 במאי חודשה הסדרה לעונה שנייה, שכללה 13 פרקים. בהמשך הודיע רוג'רס כי עונה שלישית תעלה לשידור ב-30 בספטמבר 2019, אם כי התאריך נדחה ולמשך זמן מה נותר לא ידוע. ב־7 באפריל 2019, חשף רוג'רס כי התוכנית תעבור משידור בערוץ TBS לערוץ Adult Swim. ב-1 במרץ 2021 הודיעו המפיקים כי הפרק הראשון של העונה השלישית אמור לעלות לאוויר ב-20 במרץ 2021 בשירות הסטרימינג של חברת HBO. Adult Swim Cartoon Network TBS נטפליקס חלל אינסופי, ברשת החברתית פייסבוק חלל אינסופי, ברשת החברתית אקס (טוויטר) חלל אינסופי, ברשת החברתית אינסטגרם "חלל אינסופי", במסד הנתונים הקולנועיים IMDb (באנגלית) "חלל אינסופי", באתר נטפליקס "חלל אינסופי", באתר Rotten Tomatoes (באנגלית) "חלל אינסופי", באתר Metacritic (באנגלית) "חלל אינסופי", במסד הנתונים הקולנועיים KinoPoisk (ברוסית) Joe Otterson, Joe Otterson, TBS Renews ‘American Dad’ for Two More Seasons, Sets Monday Night Animation Block, Variety, ‏11 בינואר 2018 (באנגלית) Denise Petski, Denise Petski, ‘Final Space’ Animated Comedy Renewed For Season 2 By TBS, Deadline, ‏7 במאי 2018 (באנגלית) Rogers, Olan. "Season 3 Tease", Twitter William Hughes, Final Space creator Olan Rogers announces cancelation in emotional video, The A.V. Club, ‏10 בספטמבר 2021 (באנגלית) התרגום העברי שונה מן המקור. באנגלית השם הוא ה"Final Space" ומכאן שם הסדרה, שבתרגום מילולי לעברית משמעו "חלל סופי". עם זאת, בשלב התרגום לעברית בחרו המתרגמים לשנות את השם ל"חלל אינסופי". אולאן רוג'רס, First Gary Space episode, פייסבוק Olan in talks with artist Dan Brown, פייסבוק "Update on rebooting Gary Godspeed", פייסבוק Facebook, פייסבוק SO HAPPY RIGHT NOW IN THIS MOMENT IN TIME & THIS IS A LONG TITLE, יוטיוב TBS Orders Animated Series From Youtube Star Olan Rogers, Conan O'Brien, Comicbook.com (באנגלית) FINAL SPACE IS A TV SHOW!!!!!!!! [David Sacks] "[Jake Sidwell co-composing with Shelby Merry"], Twitter [FINAL SPACE IS A TV SHOW!!!!!!!! [Pitch and Bidding War] FINAL SPACE IS A TV SHOW!!!!!!!! [Pitch and Bidding War]] Netflix Picks Up 'Final Space' as Netflix Original Internationally, What's on Netflix, ‏20 ביולי 2018 (באנגלית) "Final Space SEASON 3 Official Trailer"